Ann an 1767 cheannaich Seòras Ros à Pitkerie Oighreachd Chrombaigh. Rugadh esan an Ros an Ear an 1700 agus rinn e fhortan ann an Lunnainn na fhear-lagha agus na fhear-ionaid a bha a' cumail stòir agus buill-armachd dhan arm. Leag e Caisteal Chrombaigh an 1772 agus thog e aitreabh eireachdail le trannsa fon talamh do luchd-ceàird. Rinn e ath-leasachadh air a' bhaile. Thog e factaraidh cainbe, fear de na factaraidhean a bu tràithe an Alba. Chaidh cainbe a thoirt a-steach às a' Bhaltaic gus an gabhadh ròpa agus aodach a dhèanamh leis. A bharrachd air sin, thog e oibrichean fa leth airson gruthadaireachd, mucan, tàirgnean agus còrdail agus thog e an cala ùr, Taigh na Cùirte agus eaglais do dhaoine air ùr-tighinn aig an robh a' Ghàidhlig.